**ПРОЕКТ НА ДОГОВОР**

**№ …………………… от ……………………. г.**

за възлагане на обществена поръчка с предмет**:**

**„ПРЕДОСТАВЯНЕ НА ЗАСТРАХОВАТЕЛНИ УСЛУГИ“** по три обособени позиции:

**Обособена позиция № 1 - „Застраховане на имущество“**

**Обособена позиция № 2 - „Застраховане на моторни превозни средства“**

**Обособена позиция № 3- „Застраховане срещу заболяване и злополука по време на пребиваване в и извън територията на Република България с осигурен асистанс“**

**Днес, ………………… 2018 г. между**

наименование **СУ „Св. Климент Охридски“**

седалище: София, 1504, бул. „Цар Освободител“ № 15

ЕИК 000 670 680

Ид. № по ДДС BG 000 670 680

представлявано от…, длъжност проф. д.ф.н Анастас Герджиков - Ректор

и …., длъжност \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

от една страна, наричан по-долу, за краткост, **ВЪЗЛОЖИТЕЛ,** и

наименование на дружеството **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

с адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

търговски адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

телефон за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЕИК ……………

ИД № по ДДС ……………….

банкова сметка IBAN …………………….

банков код, обслужваща банка …………………….

представлявано от ( имена, ЕГН ) …………………………

от друга страна, наричан по-долу, за краткост, **ИЗПЪЛНИТЕЛ**,

при условията и по реда **на чл. 194, ал. 1 от Закона за обществените поръчки (ЗОП)** и във връзка с резултатите от работата на комисия, назначена със Заповед № …………….. на Ректора на Софийския университет „Свети Климент Охридски“, се сключи настоящият договор за следното:

**I. ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава срещу заплащане на уговореното с настоящия договор възнаграждение да изпълнява обществена поръчка с предмет „Предоставяне на застрахователни услуги“ **по обособена позиция № 2** - **„ЗАСТРАХОВАНЕ НА МОТОРНИ ПРЕВОЗНИ СРЕДСТВА“**, съгласно техническите спецификации и офертата на ИЗПЪЛНИТЕЛЯ с Вх. № ……………, която е неразделна част от настоящия договор.

(2) По силата на настоящия договор могат да бъдат възлагани и извършвани и други застрахователни услуги по заявка на ВЪЗЛОЖИТЕЛЯ, при условията и по реда, описани в обявата за събиране на оферти и Техническите спецификации.

(3) В случай на противоречие между предмета условията на договора, оферта на ИЗПЪЛНИТЕЛЯ и общите условия по застрахователните полици, приоритет имат условията, които са по-благоприятни за ВЪЗЛОЖИТЕЛЯ.

(4) ВЪЗЛОЖИТЕЛЯТ се счита обвързан от замяната или измененията на общите условия на ИЗПЪЛНИТЕЛЯ в срока на действие на договора, само ако новите условия са му били предварително представени за запознаване и след писменото им приемане.

**II. СРОК НА ДОГОВОРА**

**Чл.2.** **(1)** Настоящият договор влиза в сила от датата на подписването му и е със срок на действие 12 (дванадесет) месеца.

**(2)** Изпълнението по договора започва от деня на подписването му. До този момент ВЪЗЛОЖИТЕЛЯТ не дължи плащания по чл. 3 от договора.

**(3)** В срока на договора ВЪЗЛОЖИТЕЛЯТ има право да подписва, а ИЗПЪЛНИТЕЛЯТ е длъжен да издава застрахователни полици за срок от 12 месеца.

**III. ЦЕНА И НАЧИН НА ПЛАЩАНЕ**

**Чл.3. (1)** Настоящият договор е със стойност ………………….. (с думи) лева без ДДС. ВЪЗЛОЖИТЕЛЯТ си запазва правото на опция в размер до 10 (десет) на сто от стойността на договора за предоставяне на допълнителни услуги по застраховане от страна на ИЗПЪЛНИТЕЛЯ, в случай на необходимост от страна на ВЪЗЛОЖИТЕЛЯ за застраховане на имущество, което не е предвидено да бъде застраховано по настоящата обществена поръчка, срещу заплащане на допълнителна премия при условията и реда, описани в обявата за събиране на оферти и Техническите спецификации, неразделна част от настоящия договор.

**(2)** Заплащането на застрахователните премии се извършва по банков път в срок до ….. дни, след представяне от страна на ИЗПЪЛНИТЕЛЯ на документ за дължима сума.

**(3)** При щети с особено голям размер следва да се допуска предварително изплащане по банков път до 50 (петдесет) % от приблизителния размер на обезщетението, преди приключване на довършителните работи. Авансовото плащане се извършва по банков път до 24 (двадесет и четири) часа след представяне на всички писмени документ необходими за установяване на щетата по основание и размер, и след осъществен оглед от страна на ИЗПЪЛНИТЕЛЯ. В тридневен срок от уведомяването ИЗПЪЛНИТЕЛЯТ е длъжен да направи предписания за отстраняване на неточности и/или пропуски. Окончателно определеният размер на обезщетението с приспадане на авансовото плащане се изплаща по банков път в срок до 15 (петнадесет) дни след представяне на всички писмени документи и данни, необходими за установяване н щетата по основание и размер.

**(4)** Финансирането е от бюджетите на факултетите и звената, заявители на застрахователната услуга, както и от бюджета на съответния проект, програма и/ или дейност, по които се заявява застрахователната услуга.

**Чл.4.** **(1)** Заплащането се извършва в лева по банков път по банкова сметка на ИЗПЪЛНИТЕЛЯ, посочена в преамбюла на договора.

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5.** **(1)** ИЗПЪЛНИТЕЛЯТ има право да получи заплащане на уговореното с настоящия договор възнаграждение в сроковете и размера, предвидени в раздели II и III.

**Чл. 6.** ИЗПЪЛНИТЕЛЯТ се задължава:

 **1.** да изпълнява задълженията си по настоящия договор в съответствие с техническите спецификации, оферта с Вх. № …., както и в съответствие с приложимите към предмета на договора законови и подзаконови нормативни актове;

 **2.** да уведомява незабавно ВЪЗЛОЖИТЕЛЯ за всяка промяна в правния си статут, както и за възникване на обстоятелства, препятстващи или забавящи изпълнението на задълженията по настоящия договор.

 **3.** в тридневен срок от уведомяването за настъпило застрахователно събитие и представяне на документите, необходими за доказване на щетата по основание и размер, да направи предписания за отстраняване на неточности и/или пропуски, ако има такива;

 **4.** да сключи договор/и за подизпълнение с посочените в офертата му подизпълнители, в случай че е посочил такива, и да предостави оригинален екземпляр на ВЪЗЛОЖИТЕЛЯ;

 **5.** да предостави достъп до документите, свързани с изпълнението на настоящия договор, на представители на ВЪЗЛОЖИТЕЛЯ, с цел осъществяване на контрол по изпълнението на дейностите по настоящия договор;

 **6.** за всеки обект на застраховане и за всеки вид застраховка да издава застрахователни полици в съответствие с офертата си, в които се посочват:

 **а.** вида и обхвата на застрахователното покритие;

 **б.** срока на застраховката (начало и край на застрахователното покритие);

 **в.** застрахователните суми и/или лимити на отговорност и начини за определянето им;

 **г.** застрахователна премия и срокове за изплащането;

 **д.** специални условия, ако има такива.

 **7.** да заплаща дължимите застрахователни обезщетения, както следва:

 **а.** по застраховка „Гражданска отговорност на автомобилистите“ - в сроковете, определени в Кодекса за застраховане;

 **б.** по застраховка „Злополука на лицата/местата в МПС“ - в срок до ……. календарни дни след представяне на всички документи от ВЪЗЛОЖИТЕЛЯ, необходими за доказване на щетата по основание и размер;

 **в.** по застраховка „Каско на моторно превозно средство - пълно“ - в срок до ……. календарни дни след представяне на всички документи от ВЪЗЛОЖИТЕЛЯ, необходими за доказване на щетата по основание и размер;

 **8.** да изплати отделно от застрахователното обезщетение и обезщетение за разходите, които ВЪЗЛОЖИТЕЛЯТ е направил за ограничаване на вредите от настъпило застрахователно събитие, когато е действал с необходимата грижа, дори ако усилията му са останали безрезултатни;

 9. да изплати стойността на разходите, които ВЪЗЛОЖИТЕЛЯТ е направил за ограничаване вредите от настъпило застрахователно събитие и над застрахователната сума, ако е действал в изпълнение на указания, дадени му от ИЗПЪЛНИТЕЛЯ;

 10. да издава застрахователно удостоверение, сертификат или друг писмен документ, удостоверяващ сключен застрахователен договор, когато това е предвидено в закон;

 11. да третира предоставената му от ВЪЗЛОЖИТЕЛЯ информация във връзка с изпълнението на настоящия договор, като конфиденциална и да не я предоставя на трети лица;

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.7.** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ информация във връзка с изпълнението на настоящия договор;
2. да извършва проверки на документите на ИЗПЪЛНИТЕЛЯ, свързани с изпълнението на настоящия договора;
3. да изисква документи, изготвени от него и предоставени на ИЗПЪЛНИТЕЛЯ, да му бъдат върнати след изтичане срока на действие на договора;
4. да получи отделно от застрахователното обезщетение и обезщетение за разходите, които е направил за ограничаване на вредите от настъпило застрахователно събитие, когато е действал с необходимата грижа, дори ако усилията му са останали безрезултатни;
5. да получи стойността на разходите, които е направил за ограничаване на вредите от настъпило застрахователно събитие и над застрахователната сума, ако е действал в изпълнение на указания, дадени му от ИЗПЪЛНИТЕЛЯ.

**Чл.8.** ВЪЗЛОЖИТЕЛЯТ се задължава :

1. да заплаща дължимите застрахователни премии в размера и срока, уговорени с този договор;
2. да уведомява ИЗПЪЛНИТЕЛЯ за настъпването на застрахователното събитие по реда, условията и сроковете, посочени в офертата на ИЗПЪЛНИТЕЛЯ;
3. писмено да уведомява ИЗПЪЛНИТЕЛЯ при промяна на лицето, на което са предоставени за стопанисване имотите, публична държавна собственост.

**VI. ОТГОВОРНОСТ ПРИ НЕИЗПЪЛНЕНИЕ**

**Чл.9. (1)** При забава в плащането на дължимо обезщетение на ВЪЗЛОЖИТЕЛЯ или трето лице, ИЗПЪЛНИТЕЛЯТ дължи неустойка на ВЪЗЛОЖИЕЛЯ в размер на законната лихва от неплатената в срок сума за всеки ден закъснение, но не повече от 20% от неплатената в срок сума.

**(2)** В случай на забава при изпълнение на някое от задълженията от страна на ИЗПЪЛНИТЕЛЯ, уговорени с настоящия договор, ИЗПЪЛНИТЕЛЯТ дължи неустойка в размер на 0,5% от стойността по чл. 3, ал. 1 договора за всеки ден забава, но не повече от 20% от стойността на поръчката.

**(3)** Плащането на неустойки не лишава изправната страна по договора от правото ѝ да търси обезщетение за претърпени вреди и пропуснати ползи над размера на неустойката.

**VII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.10. (1)** Настоящият договор се прекратява:

**1.** с изпълнение предмета на договора;

**2.** по взаимно съгласие между страните, изразено в писмена форма;

**3.** с изтичане на уговорения срок, посочен в чл.2, ал.1 от договора;

**4.** с отпадане на основанието, въз основа на което този договор е сключен;

**5.** при виновно неизпълнение на задълженията на една от страните по договора - едностранно, с писмено уведомление от изправната до неизправната страна, което води но незабавното му прекратяване.

**(2)** ВЪЗЛОЖИТЕЛЯТ може да прекрати предсрочно договора при следните условия:

**1.** едностранно, без предизвестие, в случай, че ИЗПЪЛНИТЕЛЯТ по каквато и да е причина бъде лишен от правото да упражнява дейността си, съгласно законодателството на държавата, в която е извършено нарушението;

**2.** при констатирани нередности или конфликт на интереси - с изпращане на писмено уведомление от ВЪЗЛОЖИТЕЛЯ до ИЗПЪЛНИТЕЛЯ;

**3.** когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, който не е могъл да предвиди и предотврати или да предизвика с писмено уведомление, веднага след настъпване на обстоятелствата.

**VIII. КОРЕСПОНДЕНЦИЯ**

**Чл. 11. (1)** Съобщенията между страните, както и всяка документация, изхождаща от страните и свързана с изпълнението на договора, задължително трябва да е на български език или съпроводена с официален превод на български език.

**(2)** Съобщения са всички писмени форми, които двете страни си разменят в хода на изпълнение на договора. В частност това са: писма, съобщения, покани, заявки, уведомления и други.

**(3)** Всички съобщения между страните, свързани с изпълнението на този договор са валидни, ако са направени в писмена форма - до физически адрес, по факс или електронна поща.

**(4)** Страните определят следните адреси и лица за контакт:

**ВЪЗЛОЖИТЕЛ:**

СУ „Св. Клиент Охридски“, гр. София, 1504, ул. „Цар Освободител“ 15

Лице за контакт:

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
|  |  |  |  |  |

**ИЗПЪЛНИТЕЛ:**

Лице за контакт:

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
|  |  |  |  |  |

**(5)** При промяна на адрес на някоя от страните по договора, същата е длъжна да уведоми другата в двудневен срок от промяната, в противен случай всяко съобщение, изпратено на посочения в договора адрес, се считат за редовно получени и при неизпълнение в срок на някое от задълженията си, страната не може да се позовава на смяната на адрес или факс.

**IX. НЕПРЕОДОЛИМА СИЛА**

**Чл.12. (1)** Страните по договора се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи ,,непреодолима сила‘‘ по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се измества със съответното време, в течение на което действат такива обстоятелства.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**(3)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

**(4)** Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие, възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене.

**(5)** Да положи всички разумни усилия, за да избегне, отстрани или ограничи до минимум понесените вреди и загуби.

**(6)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(7)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(8)** Липсата на парични средства не представлява непреодолима сила.

**(9)** Определено събитие не може да се квалифицира като ,,непреодолима сила“, ако:

 **1.** Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор;

 **2.** Ефектът от това събитие е могъл да бъде избегнат или намален с полагането на всички разумни грижи.

**X. КОНФИДЕНЦИАЛНОСТ**

**Чл.13.** За конфиденциална се счита всяка информация, получена при и по повод изпълнението на договора.

**Чл.14.** ИЗПЪЛНИТЕЛЯТ няма право, без предварително писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него, или всякаква информация, свързана с изпълнението му, пред когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.15.** ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор, с цел да облагодетелства себе си или трети лица.

**XI. ЗАКЛЮЧИТЕЛНИ РАЗПОРЕДБИ**

**Чл.16.** Кореспонденцията по настоящия договор се осъществява в писмена форма, по начина и до адресатите, посочени в него.

**Чл.17.** При смяна на посочените адреси, телефони и др., съответната страна е длъжна да уведоми другата в писмен вид и в петдневен срок от настъпване на промяната.

**Чл.18.** Нищожността на някоя от клаузите на договора или на допълнително уговорени условия не води до нищожност на друга клауза от него или на договора като цяло.

**Чл.19.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие, спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

**Чл.20.** За неуредените в настоящия договор въпроси се прилагат разпоредбите на действащото българско законодателство.

 Настоящият договор се подписа в четири еднообразни екземпляра, от които един за ИЗПЪЛНИТЕЛЯ и три за ВЪЗЛОЖИТЕЛЯ.

Страните приемат като неразделна част от настоящия договор следните приложения:

1. Ценова оферта, подадена от ИЗПЪЛНИТЕЛЯ;

2. Техническо предложение на ИЗПЪЛНИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**СУ „СВ. КЛИМЕНТ ОХРИДСКИ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**/наименование/**

**ПРОФ. ДФН АНАСТАС ГЕРДЖИКОВ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**РЕКТОР /управител/ изп. директор/**

**ГЛАВЕН СЧЕТОВОДИТЕЛ**